બીએનપીએ એવો પણ આક્ષેપ કર્યો છે કે સરકારી તંત્રનો દુરુપયોગ કરીને તેમના કાર્યકરો પર દબાણ લાવવામાં આવી રહ્યું છે. ગાઝીપુરની ચૂંટણીમાં પણ તેમના ટેકેદારો પાસેથી મતપત્રકો છીનવી લેવાયાના આક્ષેપો બીએનપીએ કર્યા હતા. ચૂંટણી તંત્ર અવામી લીગના ઇશારે કામ કરતું હોવાનો આક્ષેપો પણ થઇ રહ્યા છે. જોકે બાંગલાદેશની સેના દેશના રાજકારણમાં પાકિસ્તાનની જેમ માથું મારતી નથી. તેના કારણે અવામી લીગને શાંતિ છે. ભારત સામે કેવું વલણ લેવું તે માટે સેના તરફ જોવાની જરૂર રહેતી નથી. પાકિસ્તાનમાં રાજકીય પક્ષે ભારત સામે ઝેર ઓકીને સેનાને રાજી રાખવી પડે છે. બાંગલાદેશમાં હાલમાં એવી સ્થિતિ નથી. તેના કારણે બીએનપીને પણ ખ્યાલ છે કે ભારતવિરોધી પોતાની નીતિથી બાંગલાદેશની સેનાને રાજી કરવાનો કોઈ ફાયદો નથી.